אוניברסיטת בן-גוריון בנגב - אוניברסיטת בן-גוריון בנגב תעניק את אות הבוגר לשנת תשע"ז לשבעה בוגרים
אוניברסיטת בן-גוריון בנגב > אוניברסיטת בן-גוריון בנגב תעניק את אות הבוגר לשנת תשע"ז לשבעה בוגרים
אוניברסיטת בן-גוריון בנגב תעניק את אות הבוגר לשנת תשע"ז לשבעה בוגרים
12 ינו' 2017
אוניברסיטת בן-גוריון בנגב מעניקה זו השנה השנייה את אות הבוגר לבוגרים אשר תרמו תרומה משמעותית בחברה.
ד"ר חפצי זוהר,
ממונה על תיק החינוך והתנ”ס, ממלאת מקום ראש העיר באר-שבע וסגניתו
אלוף (במיל') אורנה ברביבאי,
לשעבר ראש אגף כח אדם בצה"ל
דנה פורטר רובינשטיין,
בכירה בענף ההייטק
דנה פורטר רובינשטין סיימה תואר ראשון בהנדסת תעשייה וניהול בשנת - 1997 ותואר שני MBA באוניברסיטת ניו יורק - NYU בשנת 2000. במרץ 2009 היא זכתה להכרה על ידי כלכליסט כאחת מחמישים הנשים המבטיחות ביותר בישראל, בשל העובדה שבשני העשורים האחרונים היא מנהלת קריירה מוצלחת בארץ ובחו"ל. בשנת 2013 חברת מייקרוסופט גייסה את דנה פורטר רובינשטין לתפקיד בכיר, רב גוני ועתיר אחריות. תפקידיה של דנה פורטר רובינשטין בחברות הייטק בינלאומיות גדולות הכשירו אותה כאשת עסקים ושיווק מנוסה המסוגלת ליזום ולהוביל שיטות שיווק בעלות פוטנציאל לשפר מיצוב אסטרטגי, צמיחה, ורווח. כבעלת ניסיון רב בניהול פרויקטים ובניהול קשרי לקוחות, היא פיתחה יכולת מוכחת לתאם בין אסטרטגיה עסקית וטכנולוגית ורכשה ידע וניסיון מול לקוחות בינלאומיים במגוון מגזרים. כיום משמשת דנה פורטר רובינשטין סמנכ"לית שיווק בחברת אינספשן - (Inception) שמועסקים בה 25 עובדים, היא פועלת מתל אביב, לונדון ולוס אנג'לס.
אל"מ ד"ר טריף בדר,
קצין רפואה ראשי בצה"ל
ד"ר מוחמד אלנבארי,
ד"ר יאיר שינדל,
לשעבר ראש מטה פרויקט ישראל דיגיטל במשרד לשוויון חברתי
ד"ר יאיר שינדל הוא בוגר בית ספר לרפואה באוניברסיטת בן-גוריון בנגב, ממייסדי עמותת "מעוז" שעוסקת בפיתוח מנהיגות בדרגים הבכירים של המגזר הציבורי והמגזר השלישי. קודם לכן כיהן ד"ר שינדל כיהן כסמנכ"ל ב-OmniGuide, סטארט-אפ בתחום הרפואה. הוא שירת בצה"ל כקצין רפואה קרבי ולאחר מכן כקצין רפואה ראשי בשייטת 13 ובשנת 2003 קיבל צל"ש על הצלת חייו של פצוע תחת אש. בתפקידו האחרון כראש המטה "ישראל דיגיטלית" במשרד לשוויון חברתי הוא פעל לשיפור השירות לאזרח, לצמצום הבירוקרטיה ולצמצום הפערים החברתיים ויצירת ממשלה המתבססת על חדשנות דיגיטלית.
נשיא אפקה, המכללה האקדמית להנדסה בתל אביב
פרופ' מויאל הוא בעל תואר ראשון, שני ושלישי מהמחלקה להנדסת חשמל ומחשבים באוניברסיטת בן-גוריון בנגב. תחום התמחותו הוא זיהוי ועיבוד דיבור על ידי מחשב, לצורכי תקשורת אדם-מכונה מבוססת ממשק קולי וחיפוש בתכני מולטימדיה. לאחר לימודיו, בין השנים 1993–2008, כיהן פרופ' מויאל במגוון תפקידים בתעשיית ההיי-טק: החל ממהנדס פיתוח, ראש צוות פיתוח אלגוריתמים, סמנכ"ל פיתוח טכנולוגיה וסמנכ"ל פיתוח עסקי. בתפקידו האחרון בתחום שימש במשך שבע שנים כמנכ"ל חברת NSC, המפתחת מוצרי זיהוי דיבור.בשנת 2008 עבר מהתעשייה לאקדמיה והצטרף לסגל מכללת אפקה כחבר סגל המחלקה להנדסת חשמל, בה עסק בהוראה של קורסים בתחום עיבוד אותות. בין השנים 2009–2014 כהן פרופ' מויאל כראש המחלקה להנדסת חשמל במכללה ובנובמבר 2014 נכנס לתפקידו כנשיא אפקה.